સ્વામિનારાયણ મંદિરના કોઠારી સ્વામી ઉત્તમપ્રકાશ સ્વામીનું કહેવું હતું કે, નૂતનવર્ષના પ્રારંભે ભક્તિ પરંપરા પ્રમાણે ભગવાનને થાળ ધરાવવાનું અનેરૂ મહાત્મ્ય છે. ઇષ્ટદેવને મનભાવતી વાનગીઓનો થઆળ ધરીને ભક્તને ભક્તિનો પણ દિવ્ય આનંદ પ્રાપ્ત થાય છે. સાથોસાથ ભગવાનના એ પ્રસાદીભૂત થાળનો પ્રસાદ લઈને ભક્તો ધન્યતા અનુભવે છે. મહંતસ્વામી મહારાજની પ્રેરણાથી અડાજણમાં આ મહાઅન્નકૂટ ધરાવાયો હતો. 1400 વાનગીઓનો થાળ ધરાવીને નવાવર્ષની પ્રભાતે વૈદિક મહાપૂજા સાથે સ્નેહમિલનથી આ અન્નકૂટમહોત્સવનો આરંભ કરાયો હતો.